Diari Oficial de la Generalitat Valenciana


Sumari del DOGV 1471, del 28-01-1991 (1991/820086)

ORDRE de 27 de desembre de 1990, de la Conselleria d'Economia i Hisenda, per la qual acorda l'adquisició per la Generalitat Valenciana de les parcel-les 1, 2 i 3 del Parc Tecnològic de València situat a Paterna, amb una superfície aproximada de 10.296 m2.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/27/(4)/dof/vci/html**

### Dades del document

Número de DOGV
:   1471

Data del DOGV
:   28-01-1991

Secció del DOGV
:   DISPOSICIONS GENERALS

Número del document
:   1991/820086


Data del document
:   27-12-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 27 de desembre de 1990, de la Conselleria d'Economia i Hisenda, per la qual s'acorda la adquisició per la Generalitat Valenciana de les parcel.les 1, 2 i 3 del Parc Tecnològic de València situat a Paterna, amb una superfície aproximada de 10.296 m2.  
Entre els objectius de la Direcció General d'Organització i Sistemes d'Informació de la Conselleria d?administració Pública es troba el denominat Programa de Telecomunicacions IRTA, consistent en un conjunt d?actuacions tendents a millorar infrastructures i a incrementar els nivells d?oferta i demanda dels serveis avançats de telecomunicacions.  
Amb aquesta finalitat, es configurà el projecte d'instal·lació d'un teleport i d'un equipament de comunicacions associat a aquest, incloent-hi els mitjans de transmissió a satèl·lit, de connexió a la xarxa de fibra òptica de la Comunitat Valenciana, de multiplexació i inserció de canals de transmissió i els mitjans de commutació locals i imprescindibles per a l'operació del teleport.  
La ubicació del teleport esmentat s'estima convenient en el recinte del Parc Tecnològic de València, situat al terme municipal de Paterna, per això cal que la Generalitat Valenciana adquiresca diferents parcel·les del parc esmentat.  
La conveniència de l'adquisició es justifica per la importància de dotar la Comunitat Valenciana d'una infrastructura capaç de suportar transmissions de dos megabits per segon, per mitjà de satèl·lits amb cobertura internacional.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
Que s'acorda l'adquisició mitjançant contractació directa a títol onerós i en virtut de compra-venda, de les parcel·les número 1, 2, i 3 del Polígon Industrial denominat «Parc Tecnològic», que a continuació es descriuen:  
- Parcel·les de terreny números 1, 2 i 3 de forma rectangular, situades al terme municipal de Paterna, en les partides de Camarena, la Comarca, la Baronia, el Montealegre, del Turulla, el Maset de Torrey, Llano del Pozo, Camí de Llíria i Pla del Pou, amb una superfície aproximada de deu mil doscents noranta-sis metres quadrats. Confronta: pel nord, amb zona verda del polígon; sud, amb vials; est, amb límit del polígon; i oest, amb el límit de la parcel·la número quatre del polígon.  
Aquestes parcel·les se segregaran perquè, d'ara endavant, formen finca independent del polígon que a continuació es descriu:  
- Parcel·la de terreny de forma irregular situada en el terme municipal de Paterna, en les partides de Camarena, la Comarca, Baronia, Montealegre, del Turulla, Maset de Torrey, Llano del Pozo, Camí de Llíria i Pla del Pon, amb una superfície de cent vuit hectàrees, vuitanta àrees, setanta-una centiàreces, trenta-nou decímetres i deu centímetres quadrats, i segons amidament recent té una superfície de cent dotze hectàrees, seixanta-una àrees, noranta-sis centiàrees. Confronta: nord, amb el límit de Paterna amb el de Bétera i amb la urbanització Mas Camarena; sud, amb terres de Carmen Quilis, Jerónimo Miralles, José Alegre avui Banco de Crèdito Industrial, SA, germans Peris Soriano i Gil Suay, Masia de Camarena i camí; est, límit del futur enllaç Silla-Puçol de l'autopista del Mediterrani, terrenys del València Club de Futbol i ramal del camí de Bétera; i oest, amb terres de Vicente Sancho, Luis Llorens, Pelegrín Estellés Bautista i Miguel Suay Vicente Llopis, Montes Blancos i camí.  
L?immoble esmentat figura inscrit en el Registre de la Propietat de Paterna, a nom de la Sociedad Estatal de Promoción y Equipamiento de Suelo (SEPES), corresponent al tom 1.530, llibre 361 de Paterna, foli 42, finca 40.215, inscripció 1ª.  
Aquest immoble es troba lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu global de cent dotze milions nou-centes setanta-quatre mil tres-centes una pessetes (405.752.577 PTA), de les quals es pagarà en concepte d'IVA la quantitat de dotze milions cent quatre mil tres-centes vuitanta-nou pessetes (88.733.027 PTA).  
Les despeses i els impostos que se?n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 27 de desembre de 1990.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI